Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: alapgondolata, hogy lehetõleg kímélje a hatályos jogot. A 38/1993. (VI. 11.) AB határozatban megállapította:
Paragraph Index: 156

alapgondolata, hogy lehetõleg kímélje a hatályos jogot. A 38/1993. (VI. 11.) AB határozatban megállapította: „A jogszabály hiányosságának vagy homályosságának alkotmányos következményei többféleképpen is levonhatók. Megsemmisíthetõ vagy hatályban tartható a vizsgált jogszabály attól függõen, hogy annak technikai hiányossága valamely alapjog súlyos sérelmét, vagy a súlyos sérelem veszélyét okozza-e. Ezek a mindent vagy semmit jogkövetkezmények a szorosan vett alkotmány- és normaértelmezésen kívüli, megítéléstõl függõ és gyakorlati szempont alapján dõlnek el. (...) Ha (...) az Alkotmánybíróság a vizsgált jogszabály alkotmányos értelmezéseinek körét határozza meg a normával szembeni alkotmányos követelmények megállapításával, akkor hatályban tartja azt a jogszabályi rendelkezést, amely nem feltétlenül alkot mány elle nes; s a normakontroll eredményének következményeit úgy vonja le, hogy nem lép túl az alkotmányossági vizsgálatnak szükségképpen részét képezõ megállapításokon.” (ABH 1993, 256, 267.) A jelen ügyben is felmerült az alkotmányos követelmény megállapításának lehetõsége, ugyanis a megrovást tartalmazó nyomozást megszüntetõ határozattal kapcsolatos speciális szabályokat – azaz a Be. 191. §

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes